
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1634 


29 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Πολιτογράφηση Αλλογενών Αλλοδαπών. 1 

Σύσταση ομάδας εργασίας κατ’ άρθρον 5 παρ. 21 του 
Ν. 2292/95 με αποστολή την υποβολή πρότασης 
για τη δημιουργία κεντρικής βάσης δεδομένων 
σχετικά με υπηρεσιακά στοιχεία των πολιτικών 
υπαλλήλων που υπηρετούν στο Υπουργείο Εθνικής 


Άμυνας. 2 

Τροποποίηση της 88606/1986 κοινής απόφασης 
Υπουργών Εθνικής Οικονομίας και Οικονομικών... 3 
Καθιέρωση Ολοκληρωμένου Πληροφοριακού Συστή¬ 


ματος Τελωνείων (Ο. Π .Σ.Τ.) και ειδικής διαδικασίας 
επαλήθευσης εμπορευμάτων και βεβαίωσης των 
αναλογουσών δασμοφορολογικών επιβαρύνσεων 4 
Καθορισμός αποζημίωσης της Επιτροπής Διοίκησης 
Έργων του Υπουργείου Εσωτερικών, Δημόσιας Δι¬ 


οίκησης και Αποκέντρωσης. 5 

Αύξηση αριθμού ημερών κίνησης εκτός έδρας - Γεω¬ 
πόνων - υπαλλήλων του Οργανισμού Βάμβακος, 

μηνάς Οκτωβρίου 2000. 6 

Προσωρινή σύνδεση με τα δίκτυα κοινής ωφέλειας 
των ανεγειρομένων βρεφονηπιακών και παιδικών 
σταθμών του Δήμου Ιλίου Ν. Αττικής. 7 


ΑΠΟΦΑΣΕΙ Σ 

(ΐ) 

Πολιτογράφηση Αλλογενών Αλλοδαπών. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜ. ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

1. ΜετηΦ. 1380/37924/30.11.2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 24.1.1991 αίτηση πολιτογρά- 
φησηςτου αλλογενούς αλλοδαπού ΧΟΥΣΣΕΙΝ ΜΩΧΑΜΕ- 
ΝΤ ΜΕΝΤΧΑΤ του Χουσσεϊν, για την απόκτηση της 
Ελληνικής ιθαγένειας. 

2. Με τη Φ. 5378/31949/27.10.2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 15.2.1989 αίτηση πολιτογρά¬ 


φησης της αλλογενούς αλλοδαπής ΧΟΝΤΕΡΙ ΝΑΖΛΑτου 
ΑΜΠΝΤΕΛ - ΧΑΜΙΝΤ, για την απόκτηση της ελληνικής ιθα¬ 
γένειας. 

3. Με τη Φ.23185/34492/18.12.2000 απόφαση του Υφυ¬ 
πουργού Εσωτερικών, Δημόσιας Διοίκησης και Αποκέ¬ 
ντρωσης, έγινε δεκτή η από 30.10.1998 αίτηση πολ/γρά- 
φησης του αλλογενούς αλλοδαπού ΟΣΜΑΝ ΜΕΝΤΧΑΤ 
του Μωχάμαντ, για την απόκτηση της Ελληνικής ιθαγέ¬ 
νειας. 

Ο ΥΦΥΠΟΥΡΓΟΣ 

Κ. ΚΑΪΣΕΡΛΗΣ 
-♦- 

Αριθ. 2/85756/0022 (2) 

Σύσταση ομάδας εργασίας κατ’ άρθρον 5 παρ. 21 του Ν. 
2292/95 με αποστολή την υποβολή πρότασης για τη 
δημιουργία κεντρικής βάσης δεδομένων σχετικά με 
υπηρεσιακά στοιχεία των πολιτικών υπαλλήλων που 
υπηρετούν στο Υπουργείο Εθνικής Άμυνας. 

ΟΙ ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ - ΟΙΚΟΝΟΜΙΚΩΝ 

Έχοντας υπόψη: 

Α. Το Ν. 2292/95 «Οργάνωση και λειτουργία του Υπουρ¬ 
γείου Εθνικής Άμυνας, Διοίκηση και έλεγχος των Ενό¬ 
πλων δυνάμεων και άλλες διατάξεις». 

Β. Το Π.Δ. 390/89 «Οργανισμός Πολιτικού Προσωπικού 
Υπουργείου Εθνικής Άμυνας». 

Γ. Το Π.Δ.311/92 «Τροποποίηση του Π.Δ. 390/89 Οργα¬ 
νισμός Πολιτικού Προσωπικού Υπουργείου Εθνικής Άμυ¬ 
νας». 

Δ. Το γεγονός ότι σήμερα στο Υπουργείο Εθνικής Άμυ¬ 
νας υπηρετούν 15.000 υπάλληλοι περίπου, κατανεμημέ¬ 
νοι κυρίως στα τρία Γ ενικά Επιτελεία οι οποίοι επιτελούν 
σημαντικότατο έργο για την καλή οργάνωση και λειτουρ¬ 
γία των Ενόπλων Δυνάμεων. 

Η. Το γεγονός ότι μέχρι σήμερα δεν υπάρχει ενιαίος 
τρόπος ενημέρωσης και επεξεργασίας των υπηρεσιακών 
στοιχείων των πολιτικών υπαλλήλων. 

Στ. Την ανάγκη ύπαρξης μιας κεντρικής βάσης δεδομέ¬ 
νων από την οποία η άντληση και η εκμετάλλευση πληρο¬ 
φοριών σχετικά με τα υπηρεσιακά στοιχεία των πολιτικών 
υπαλλήλωντου Υπουργείου Εθνικής Άμυνας θα συμβάλει 
στην κατεύθυνση του εκσυγχρονισμού και στην αποτελε- 
σματικότητα της Διοίκησης (δυνατότητα προγραμματι- 










































21566 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


σμού προσλήψεων σε μακροπρόθεσμο σχεδίασμά, εκ¬ 
παίδευση προσωπικού, προαγωγές, ειδικότητες, προβλε- 
πόμενες και υπάρχουσες θέσεις υπαλλήλων, μεταθέσεις, 
αποσπάσεις, οικονομικά στοιχεία κ.λπ.). 

Ζ. Καθώς και το γεγονός ότι από τις διατάξεις της πα¬ 
ρούσας απόφασης προκαλείται επιβάρυνση στον Π/Υτου 
ΥΠΕΘΑ ύψους 3.850.000 δρχ., η οποία δύναται να καλυ¬ 
φθεί από τον ΕΦ 11 -110 και τον ΚΑΕ 0515 του ΕΠΥΕΘΑ. 

Η. Τις διατάξεις της αριθμ.1039386/441/Α0006/ 

21.4.2000 απόφασης του Πρωθυπουργού και Υπουργού 
Οικονομικών «Περί ανάθεσης αρμοδιοτήτων», αποφασί¬ 
ζουμε: 

1. Τη σύσταση επταμελούς ομάδας εργασίας, υπό την 
προεδρία της Κυριακοπούλου Μαρίας, Ειδικής Γραμμα- 
τέως ΥΕΘΑ. Η ομάδα εργασίας, εκτός της ανωτέρω προ¬ 
έδρου της θα απαρτίζεται, από έναν καθηγητή Πληροφο¬ 
ρικής Ανωτάτου Εκπαιδευτικού Ιδρύματος (Α.Ε.Ι.), δύο 
(2) νομικούς και τρεις (3) υπαλλήλους του Υπουργείου 
Εθνικής Άμυνας από τους οποίους οι δύο τουλάχιστον θα 
είναι ειδικότητας Πληροφορικής. Η συγκρότηση της ομά¬ 
δας εργασίας θα γίνει με απόφαση του Υπουργού Εθνι¬ 
κής Άμυνας. 

2. Η ανωτέρω ομάδα εργασίας θα υποβάλει στον 
Υπουργό Εθνικής Άμυνας πόρισμα στο οποίο θα περι¬ 
λαμβάνεται καταγραφή και αξιολόγηση του ήδη υπάρχο- 
ντος τρόπου τήρησης του αρχείου δεδομένων των υπη¬ 
ρεσιακών στοιχείων του πολιτικού προσωπικού ΥΠΕΘΑ 
και ολοκληρωμένη πρόταση για τις προδιαγραφές και 
απαιτήσεις σε εοίΙνναΐΌ - άαΐ'άνναΐ'θ και απαιτούμενη διοι¬ 
κητική υποστήριξη για τη δημιουργία του νέου συστήμα¬ 
τος κεντρικής βάσης δεδομένων. 

3. Η θητεία της ομάδας εργασίας αρχίζει από τις 

10.9.2000 και λήγει στις 30.10.2000, δυνάμενη να παρα- 
ταθεί για ένα μήνα με απόφαση του Υπουργού Εθνικής 
Άμυνας μετά από υποβολή πρότασης προς αυτόν. 

4. Η αμοιβή των μελώντης ομάδας εργασίας ορίζεται σε 
450.000 δρχ. εφάπαξ για κάθε μέλος αυτής, η δε αμοιβή 
θα καταβληθεί με την παράδοση της ανωτέρω πρότασης 
κειμένου προς τον Υπουργό Εθνικής Άμυνας. 

5. Η ομάδα εργασίας θα συνεδριάζει σε χώρο του 
Υπουργείου Εθνικής Άμυνας που θα καθοριστεί με τη σχε¬ 
τική απόφαση του Υπουργού Εθνικής Άμυνας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Δεκεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΑΜΥΝΑΣ ΥΦΥΠ. ΟΙΚΟΝΟΜΙΚΩΝ 

Α. ΤΣΟΧΑΤΖΟΠΟΥΛΟΣ Γ. ΔΡΥΣ 

-♦- 

Αριθ. οικ. 2/62763 (3) 

Τροποποίηση της 88606/1986 κοινής απόφασης Υπουρ¬ 
γών Εθνικής Οικονομίας και Οικονομικών. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ - ΟΙΚΟΝΟΜΙΚΩΝ 

Έχοντας υπόψη: 

1) Το Ν. 2362/95 «Περί κώδικος Δημοσίου Αογιστικού». 

2) Το Ν. 128/75 «Περίτροποποιήσεως και συμπληρώσε- 
ως διατάξεων τινών αναφερομένων εις την λειτουργία 
του χρηματοδοτικού συστήματος». 

3) Τις διατάξεις του άρθρου 22 του Ν. 2515/1997. 


4) Το Ν. 876/79 «Περί τροποποιήσεως και συμπληρώ- 
σεως διατάξεων αναφερομένων εις την ανάπτυξη της κε¬ 
φαλαιαγοράς». 

5) Το Ν. 1266/82 «Περί οργάνων ασκήσεως της Νομι¬ 
σματικής, Πιστωτικής και Συναλλαγματικής Πολιτικής και 
άλλες διατάξεις». 

6) Την αριθ. 88606/29.8.1986 ΚΥΑ. 

7) Την ανάγκη αναπροσαρμογής της επιδότησης επιτο¬ 
κίου των δανείων, λόγω της πτώσης των επιτοκίων χορη¬ 
γήσεων, για ανέγερση νέων κατοικιών επί οικοπέδων που 
βρίσκονται στην Άνω Πόλη θεσ/κης. 

8) Τηναρ. 1039386/441/Α0006/2000 κοινή απόφαση του 
Πρωθυπουργού και του Υπουργού Οικονομικών για την 
ανάθεση αρμοδιοτήτων, αποφασίζουμε: 

Τροποποιούμε την αριθ. 88606/29.8.1986 ΚΥΑως εξής: 

I. Εγκρίνουμε με χρέωση του λογαριασμού του άρθρου 
1 του Ν. 128/75 την καταβολή, στις εμπορικές τράπεζες 
και την Ασπίς Στεγαστική Τράπεζα, τόκων που αναλογούν 
σε επιδότηση επιτοκίου με ποσοστό ίσο με το 30% του επι¬ 
τοκίου χορηγήσεων των νέων δανείων για την ανέγερση 
νέων κατοικιών σε οικόπεδα που βρίσκονται στην Άνω Πό¬ 
λη ©εσ/νίκης (Π.Δ.Τ.Ε. 889/86). 

- Η επιδότηση του Δημοσίου ως ποσοστό επί του επιτο¬ 
κίου χορήγησης των δανείων αυτών θα στρογγυλοποιεί- 
ται στο πλησιέστερο τέταρτο της μονάδος. 

- Η επιδότηση επιτοκίου θα παρέχεται για χρονικό διά¬ 
στημα ίσο με το ήμισυ της συνολικής διάρκειας των δα¬ 
νείων με ανώτατο όριο διάρκειας της επιδότησης τα 10 
χρόνια. 

Απάτης ισχύος της παρούσας, η αριθ. 88606/29.8.1986 
ΚΥΑ παύει να ισχύει, εκτός των δανείων εκείνων που ήδη 
έχουν μετατραπεί ή θα μετατραπούν στο μέλλον σε δά¬ 
νεια κυμαινόμενου επιτοκίου, για τα οποία η επιδότηση θα 
μετατραπεί σε ποσοστό 30% επί του επιτοκίου αυτού. 

Οι διατάξεις της αριθ. 88606/29.8.1986 ΚΥΑ εξακολου¬ 
θούν να ισχύουν για τα δάνεια που χορηγήθηκαν την πε¬ 
ρίοδο ισχύος της. 

II. Κάλυψη δαπάνης 

- Από τις διατάξεις της παρούσας δεν θα προκληθεί επι¬ 
πλέον δαπάνη σε βάρος του λογαριασμού του Ν. 128/75, 
ο οποίος δημιουργείται από παρακράτηση επί των χορη¬ 
γήσεων των πιστωτικών ιδρυμάτων με σκοπό την επιδό¬ 
τηση επιτοκίου χορηγήσεων δανείων. Ο λογαριασμός αυ¬ 
τός επιδοτείται από τον κρατικό προϋπ/σμό μόνο σε περί¬ 
πτωση ελλειμματικότητάς του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Δεκεμβρίου 2000 

οι ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ -ΟΙΚΟΝΟΜΙΚΩΝ ΥΦΥΠΟΥΡΓΟΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Γ. ΔΡΥΣ 

-♦- 

Αριθ. Τ 6507/8127 (4) 

Καθιέρωση Ολοκληρωμένου Πληροφοριακού Συστήμα¬ 
τος Τελωνείων (Ο.Π.Σ.Τ.) και ειδικής διαδικασίας επα¬ 
λήθευσης εμπορευμάτων και βεβαίωσης των αναλο- 
γουσών δασμοφορολογικών επιβαρύνσεων. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1.-Τις διατάξεις: 

α) Του άρθρου 27 του Ν. 1165/1918 «περί Τελωνειακού 

Κωδικός» (Α' 59),όπως το άρθρο αυτό αντικαταστάθηκε 
από την παράγραφο 2 του άρθρου 1 του Ν. 1808/1988 (Α' 
218) και τροποποιήθηκε με το άρθρο 6του Ν. 2074/1992 
(Α' 128) και του άρθρου 134 παράγραφος 2 του Ν. 
1165/1918, το οποίο προστέθηκε με το Ν. 1473/84 (ΦΕΚ 
127/Α/1984). 

β) Των άρθρων 61, 68 και 71 του Καν. (ΕΟΚ) αριθ. 
2913/1992 «περί θεσπίσεως Κοινοτικού Τελωνειακού Κώ¬ 
δικα» και των άρθρων 222 έως 224, 247 και επόμενα του 
Καν. (ΕΟΚ) 2454/1993 «περί διατάξεων εφαρμογής του 
Κοινοτικού Τελωνειακού Κώδικα». 

2. -Τις διατάξεις του άρθρου 19του Ν. 2096/1952 «περί 
τροποποιήσεως και συμπληρώσεως διατάξεων τινών τε¬ 
λωνειακού κώδικα και άλλων διατάξεων». 

3. - Την αριθ. 1039386/441/Α0006/21.4.2000 απόφαση 
του Πρωθυπουργού και του Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (Β' 571). 

4. - Τις απαιτήσεις του εμπορίου και τις ανάγκες που 
προκύπτουν από τη θέση σε παραγωγική λειτουργία του 
Ολοκληρωμένου Πληροφοριακού συστήματος Τελωνεί¬ 
ων (Ο.Π.Σ.Τ.). 

5. - Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

Άρθρο 1 

Λειτουργία, σκοπός και υποσυστήματα του Ο.Π.Σ.Τ. 

1. - Στο Υπουργείο Οικονομικών καθιερώνεται Ολοκλη¬ 
ρωμένο Πληροφοριακό Σύστημα, την αποκλειστική δια¬ 
χείριση του οποίου έχει η Γενική Διεύθυνση Τελωνείων και 
Ειδικών Φόρων Κατανάλωσης (Ε.Φ.Κ.), καλούμενο «Ολο¬ 
κληρωμένο Πληροφοριακό Σύστημα Τελωνείων» 
(Ο.Π.Σ.Τ.), για την.εξυπηρέτηση των αναγκώντης Γ ενικής 
αυτής Διεύθυνσης, των ειδικών αποκεντρωμένων και των 
περιφερειακών τελωνειακών υπηρεσιών, καλούμενων 
στο σύνολο τους «Τελωνειακή Υπηρεσία». 

2. - Σκοπός του Ο.Π.Σ.Τ. είναι η διευκόλυνση εφαρμογής 
των διαδικασιών θέσης του εμπορεύματος σε οποιοδήπο- 
τε τελωνειακό καθεστώς, η παρακολούθηση των υποκειμέ¬ 
νων σε ΕΦΚ, η αυτοματοποίηση του υπολογισμού των δα- 
σμοφορολογικών επιβαρύνσεων, η συγκέντρωση στατιστι¬ 
κών στοιχείων, η βελτίωση των δυνατοτήτων προβλέψεων 
και μακροπρόθεσμου δασμοφορολογικού σχεδιασμού 
από τη Γ ενική Διεύθυνση Τελωνείων και Ε.Φ.Κ. και η διευ¬ 
κόλυνση στον τρόπο λήψης των σχετικών αποφάσεων. 

3. - Το Ο.Π.Σ.Τ. απαρτίζεται από τα ακόλουθα εννέα (9) 
υποσυστήματα: 

- Υποσύστημα Διαχείρισης Εμπορευμάτων - Δηλωτικών 

- Υποσύστημα Αποτίμησης Αξιών Εμπορευμάτων 

-ΥποσύστημαΔασμολογίου (ΤΑΗΙΟ) 

- Υποσύστημα Εισαγωγών - Εξαγωγών 

- Υποσύστημα Διαμετακόμισης 

- Υποσύστημα Ε.Φ.Κ. 

-Υποσύστημα Παρακολούθησης Φυσικών και Ανθρώπι¬ 
νων Πόρων 

- Υποσύστημα Υποστήριξης Αποφάσεων 

- Υποσύστημα Διαχείρισης Υποθέσεων 

Άρθρο 2 

Πρόσβαση στο Ο.Π.Σ.Τ. - Μέτρα Ασφαλείας 

1.- Γιατη θέση κάθε Τελωνειακής Διεύθυνσης, Αρχής ή 
Υπηρεσίας σε παραγωγική λειτουργία του Ο.Π.Σ.Τ. απαι¬ 


τείται προηγούμενη έγκριση της Γ ενικής Διεύθυνσης Τε¬ 
λωνείων και Ε.Φ.Κ. 

2. - Η πρόσβαση στα δεδομένατου Ο.Π.Σ.Τ. επιτρέπεται 
μόνο στις Τελωνειακός Αρχές και Υπηρεσίες, για τα στοι¬ 
χεία που διαχειρίζονται οι ίδιες, σύμφωνα με την εξουσιο¬ 
δότησή τους. 

Με έγκριση της Γ ενικής Διεύθυνσης Τελωνείων και ΕΦΚ 
επιτρέπεται η συγκεκριμένη πρόσβαση σε επιλεγμένα 
στοιχεία και δεδομένα σε άλλες υπηρεσίες, καθώς και σε 
Φυσικά ή Νομικά πρόσωπα. 

3. - Εάν η Τελωνειακή Αρχή διαπιστώσει, κατά τον έλεγ¬ 
χο που διενεργεί, ότι τα στοιχεία των διασαφήσεων που 
καταχωρήθηκαν στο σύστημα είναι ανακριβή ως προς τα 
δηλωθέντα στοιχεία, τροποποιεί, συμπληρώνει, διορθώ¬ 
νει ή διαγράφει δεόντως τα στοιχεία αυτά. 

4. - Τα δεδομένα του Ο.Π.Σ.Τ. φυλάσσονται για πέντε 
χρόνια. Ο χρόνος αυτός δύναται να παραταθεί, μόνο για 
τις ανάγκες διενεργούμενων ελέγχων, μετά από σχετική 
έγκριση του Υπουργού Οικονομικών. Τα δεδομένα του 
Ο.Π.Σ.Τ. μπορούν να αντιγράφονται για λόγους ασφαλεί¬ 
ας ή για τεχνικούς λόγους ή υπό την προϋπόθεση ότι η 
αντιγραφή είναι αναγκαία για τη διενέργεια ελέγχου. 

5. - Η Τελωνειακή Διοίκηση σε συνεργασία με την Γ ενική 
Γραμματεία Πληροφοριακών Συστημάτων (Γ.Γ.Π.Σ.) λαμ¬ 
βάνει μέτρα ώστε: 

α) να εμποδίζεται η πρόσβαση των μη εξουσιοδοτημέ¬ 
νων ατόμων στις εγκαταστάσεις που χρησιμοποιούνται 
για την επεξεργασία των δεδομένων 

β) να εμποδίζεται η ανάγνωση, αντιγραφή, τροποποίη¬ 
ση ή αφαίρεση δεδομένων και υποθεμάτων από μη εξου¬ 
σιοδοτημένα άτομα 

γ) να εμποδίζεται η μη εγκεκριμένη εισαγωγή δεδομέ¬ 
νων και κάθε μη εγκεκριμένη ανάγνωση, τροποποίηση ή 
διαγραφή δεδομένων 

δ) να διασφαλίζεται ότι μπορεί να ελέγχεται και να εξα¬ 
κριβώνεται σε ποιες αρχές δύνανται να μεταβιβάζονταιτα 
δεδομένα μέσω συσκευών διαβίβασης δεδομένων. 

Άρθρο 3 

Έλεγχοι πριν την έξοδο των εμπορευμάτων 
από τους Τελωνειακούς χώρους 

1. - Πριν από την καταχώρηση της διασάφησης θέσης σε 
Τελωνειακό καθεστώς ή προορισμό ή της Δήλωσης Ειδι¬ 
κού Φόρου Κατανάλωσης ή Συνοδευτικού Διοικητικού Εγ¬ 
γράφου (Σ.Δ.Ε.) ή Απλοποιημένου Συνοδευτικού Διοικη¬ 
τικού Εγγράφου (Α.Σ.Δ.Ε.), η αρμόδια Τελωνειακή Αρχή 
προβαίνει υποχρεωτικά στην ενέργεια των κατωτέρω 
ελέγχων: 

α) έλεγχο, ως προς τον τύπο των κατατιθέμενων Τελω¬ 
νειακών Παραστατικών και την ορθή συμπλήρωση των 
υποχρεωτικών ενδείξεων και των αναγκαίων στοιχείων 
για την εφαρμογή των διατάξεων που διέπουν το αιτού- 
μενο τελωνειακό καθεστώς 

β) έλεγχο όλων των προσαρτημένων δικαιολογητικών 
και εγγράφων. Μετά την ολοκλήρωση των ανωτέρω ελέγ¬ 
χων η Τελωνειακή Αρχή προχωρεί στην αποδοχή και κα¬ 
ταχώρηση των τελωνειακών παραστατικών. 

2. - Μετά την καταχώρησή των, κατά την ανωτέρω πα¬ 
ράγραφο, τελωνειακών παραστατικών, η Τελωνειακή Αρ¬ 
χή για να επαληθεύσει την ακρίβεια των διασαφήσεων/ 
δηλώσεων που έχει αποδεχθεί είναι δυνατόν να προβεί: 

α) σε έλεγχο των εγγραφών, οι οποίες αφορούν τις δια- 
σαφήσεις/δηλώσεις καιτα συνημμένα σε αυτές έγγραφα. 




21568 


ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Κατά την κρίση της, όμως, μπορεί να ζητήσει από το δια- 
σαφηστή ή τον υποβάλλοντα τη δήλωση να της προσκο¬ 
μίσει πρόσθετα στοιχεία για τη διαπίστωση της ακρίβειας 
των δηλωθέντων 

β) σε εξέταση των εμπορευμάτων και ενδεχομένως σε 
δειγματοληψία για ανάλυση και λεπτομερή έλεγχο. 

3. - Στις παρακάτω κατηγορίες εμπορευμάτων κατά την 
εισαγωγή ή εξαγωγή, ή ανάλωση, η βεβαίωση των ανα- 
λογουσών επιβαρύνσεων υποχρεωτικά ενεργείται μετά 
από έλεγχο των Διασαφήσεων/Δηλώσεων και των συνημ¬ 
μένων σ’ αυτές δικαιολογητικών: 

- Ειδών που υπόκεινται σε έλεγχο πιστότητας ή ποσοτι¬ 
κό περιορισμό κατά την εισαγωγή 

- Ειδών που εμπίπτουν στο πεδίο εφαρμογής της Σύμ¬ 
βασης Ουάσιγκτον (ένδειξη ΟΙΤΕδτου δασμολογίου) 

- Προϊόντων διττής χρήσης 

- Πολεμικού υλικού, όπλων και εκρηκτικών 

- Ναρκωτικών και προδρόμων ουσιών 

- Ειδών που υπόκεινται σε Ειδικό Φόρο Κατανάλωσης 

- Πολιτιστικών αγαθών. 

4. - Αν από τα αποτελέσματα των ελέγχων διαπιστώνεται 
ασυμφωνία, τα στοιχεία που λαμβάνονται υπόψη για τη 
βεβαίωση και είσπραξη των δασμοφορολογικών επιβα¬ 
ρύνσεων είναι εκείνα που προσδιορίζονται από την Τελω- 
νειακή Αρχή. Δύναται όμως ο νομιμοποιούμενος για την 
κατάθεση των τελωνειακών παραστατικών εγγράφων, να 
ζητήσει στην περίπτωση που η βεβαίωση διενεργήθηκε 
με βάση τα δηλούμενα στην Διασάφηση/Δήλωση στοι¬ 
χεία και των συνημμένων σ’ αυτές δικαιολογητικών πριν 
από την έκδοση της άδειας παράδοσης ή εξαγωγής, κα¬ 
τά περίπτωση, εξέταση των εμπορευμάτων προς άρση 
της ασυμφωνίας. 

5. - Οι περί ανατελωνισμού διατάξεις της παρ. 9 του άρ¬ 
θρου 27του Εθνικού Τελωνειακού Κώδικα, εφαρμόζονται 
και κατά την διαδικασία των παραγράφων 2 και 3 του πα¬ 
ρόντος άρθρου. 

Άρθρο 4 

Εξέταση των εμπορευμάτων (φυσικός έλεγχος) 

1. - Η εξέταση των εμπορευμάτων για τον προσδιορισμό 
των δσσμοφορολογικών επιβαρύνσεων είναι υποχρεωτι¬ 
κή για: 

α) Εμπορεύματα που υποδεικνύονται από το Ο.Π.Σ.Τ., 
με βάση την ανάλυση κινδύνου 

β) Εμπορεύματα που επιλέγονται τυχαία από το 
Ο.Π.Σ.Τ. 

γ) Επιδοτούμενα γεωργικά προϊόντα, των οποίων οι 
έλεγχοι εξακολουθούν να πραγματοποιούνται με βάση 
τις ισχύουσες διατάξεις 

δ) Κατηγορίες εμπορευμάτων που ορίζονται με απόφα¬ 
ση του Υπουργού Οικονομικών, έπειτα από εισήγηση της 
Γενικής Διεύθυνσης Τελωνείων & ΕΦΚ, ιδίως για λόγους 
προστασίας δημοσίου συμφέροντος ή στα πλαίσια άσκη¬ 
σης οικονομικής και εμπορικής πολιτικής 

ε) Εμπορεύματα για τον τελωνισμό των οποίων η διασά¬ 
φηση κατατίθεται από φυσικό ή νομικό πρόσωπο, σε βά¬ 
ρος του οποίου έχει επιβληθεί ποινή για παραβάσεις της 
τελωνειακής και συναφούς νομοθεσίας και για χρονικό 
διάστημα τριών μηνών σε περίπτωση απλής τελωνειακής 
παράβασης και λαθρεμπορίας από έξι μήνες έως δύο έτη, 
επιφυλασσομένων των διατάξεων του άρθρου 8 της πα¬ 
ρούσας. 

2. - Η Τελωνειακή Αρχή δύναται να διενεργεί εξέταση 


εμπορευμάτων και στις περιπτώσεις που αυτή κρίνεται 
επιβεβλημένη, με βάση πληροφορίες που περιήλθαν σ’ 
αυτήν ή με βάση υπόνοιες που δημιουργήθηκαν στον αρ¬ 
μόδιο ελεγκτή ή επόπτη κατά τον έλεγχο των συνημμένων 
δικαιολογητικών ή των επαληθεύσεων. 

3.- Οι κατηγορίες των εμπορευμάτων, για τα οποία προ- 
βλέπεται έλεγχος των δικαιολογητικών της παραγράφου 
3 του άρθρου 3 της παρούσας ή υποχρεωτική εξέταση 
εμπορευμάτων, δύνανται να αναπροσαρμόζονται με από¬ 
φαση του Υπουργού Οικονομικών μετά από εισήγηση της 
Γ ενικής Δ/νσης Τελωνείων & ΕΦΚ, με βάση την αξιολόγη¬ 
ση των αποτελεσμάτων του βαθμού επικινδυνότητας. 

Άρθρο 5 

Κριτήρια επικινδυνότητας 

1. - Τα κριτήρια επικινδυνότητας, από την αξιολόγηση 
των οποίων προκύπτει ο βαθμός επικινδυνότητας, που το 
Ο.Π.Σ.Τ. αποδίδει σε κάθε εμπόρευμα καθορίζονται με 
απόφαση του Υπουργού Οικονομικών, μη δημοσιευόμενη 
στην Εφημερίδα της Κυβερνήσεως, μετά από εισήγηση 
της Γ ενικής Διεύθυνσης Τελωνείων και ΕΦΚ. Γ ια τον κα¬ 
θορισμό των κριτηρίων λαμβάνονται ιδίως υπόψη το εί¬ 
δος, η ποσότητα, η σύνθεση και η ποιότητα του εμπορεύ¬ 
ματος, η καταγωγή και η προέλευση αυτού, οι εμπλεκό¬ 
μενοι φορείς, οι τυχόν διαπιστωθείσες στο παρελθόν 
σχετικές παρατυπίες, οι απαγορεύσεις και περιορισμοί, 
σύμφωνα με τις ισχύουσες εθνικές και κοινοτικές διατά¬ 
ξεις. 

2. - Με όμοια απόφαση, έπειτα από εισήγηση της Γενι¬ 
κής Διεύθυνσης Τελωνείων και Ε.Φ.Κ., δύνανται να ανα¬ 
προσαρμόζονται τα ανωτέρω κριτήρια επικινδυνότητας. 

Άρθρο 6 

Έκδοση άδειας παράδοσης 

1. - Γιατα αποτελέσματα των κατά την παράγραφο 2 του 
άρθρου 3 της παρούσας ελέγχων, συντάσσεται σχετική 
πράξη στο σώμα της διασάφησης που υπογράφεται από 
τους υπαλλήλους που ενήργησαν τον κατά περίπτωση 
έλεγχο. 

2. - Αν τα αποτελέσματα των ανωτέρω ελέγχων καθυ¬ 
στερούν και για το λόγο αυτό δεν είναι δυνατόν να προσ¬ 
διοριστεί το ποσό των δασμοφορολογικών επιβαρύνσε¬ 
ων, επιτρέπεται μετά από αίτηση του καταθέσαντος τη 
διασάφηση/δήλωση προσώπου, να εκδοθεί άδεια παρα¬ 
λαβής ή εξαγωγής των εμπορευμάτων. 

3. - Η κατά την προηγούμενη παράγραφο έκδοση άδει¬ 
ας παραλαβής ή εξαγωγής των εμπορευμάτων προϋπο¬ 
θέτει τη βεβαίωση και είσπραξη των δασμοφορολογικών 
επιβαρύνσεων, που προσδιορίζονται με βάση τις ενδεί¬ 
ξεις των δηλούμενων στην διασάφηση στοιχείων. Στην 
περίπτωση αυτή η Τελωνειακή Αρχή για την κάλυψη τυχόν 
διαφοράς που θα προκύψει από τα αποτελέσματα του 
αναληφθέντος ελέγχου, αξιώνει την παροχή επαρκούς 
εγγύησης. 

Άρθρο 7 

Έλεγχοι μετά την έξοδο των εμπορευμάτων 

1.- Μετά την έξοδο των εμπορευμάτων από τους Τελω¬ 
νειακούς χώρους, η Τελωνειακή Υπηρεσία, ανεξαρτήτως 
των ελέγχων που διενήργησε με βάση το άρθρο 3 της πα¬ 
ρούσας απόφασης και με σκοπό τη διαπίστωση της ορ¬ 
θής εφαρμογής της Εθνικής και Κοινοτικής τελωνειακής 
και συναφούς νομοθεσίας, προβαίνει κατά την κρίση της, 

στην ενέργεια των κατά την παράγραφο 2 περιπτώσεις α 
και β του άρθρου 3 της παρούσας ελέγχων στην έδρα των 
επιχειρήσεων με βάση τις κατατεθείσες διασαφήσεις, τα 
εμπορικά και λογιστικά βιβλία και δικαιολογητικά. 

2.- Αν από τα αποτελέσματα του, κατά την ανωτέρω πα¬ 
ράγραφο, λογιστικού ελέγχου διαπιστώνονται διαφορές 
με τα δηλωθέντα στη διασάφηση, επιφυλασσομένων των 
διατάξεων περί λαθρεμπορίας, ενεργείται συμπληρωμα¬ 
τική βεβαίωση των δασμών και φορών και επιβάλλονται οι 
προβλεπόμενες από τις ισχύουσες διατάξεις ποινές ή 
πρόστιμα. 

Άρθρο 8 

Κυρώσεις 

1Η Τελωνειακή Αρχή, σε περίπτωση διαπίστωσης καθ’ 
υποτροπήν παράβασης, σύμφωνα με την ισχύουσατελω- 
νειακή και συναφή Νομοθεσία, με απόφασή της υπάγει 
τον διασαφηστή ή τον παραλήπτη, στην διαδικασία του 
εδαφίου βτηςπαρ. 2 του άρθρου 3 της παρούσας ως κα¬ 
τωτέρω: 

α. Εφόσον πρόκειται για απλή τελωνειακή παράβαση 
για χρονικό διάστημα από 6 μήνες έως 1 έτος. 

β. Εφόσον πρόκειται για λαθρεμπορία για χρονικό διά¬ 
στημα από 2 έτη έως 3 έτη. 

2.- Σε περίπτωση κάθε νέας υποτροπής τα ανωτέρω 
χρονικά διαστήματα διπλασιάζονται. 

Άρθρο 9 

Τελικές διατάξεις 

Ι.-Το αριθ. 759/71 διάταγμα εξακολουθεί να ισχύει. 

Η ισχύς της παρούσας απόφασης αρχίζει από τη δημο¬ 
σίευση της στην Εφημερίδα της Κυβέρνησης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Δεκεμβρίου 2000 

Ο ΥΦΥΠΟΥΡΓΟΣ 

ΑΠΟΣΤΟΛΟΣ ΦΩΤΙΑΔΗΣ 
-♦- 

Αριθ. 2/75857/0022 (5) 

Καθορισμός αποζημίωσης της Επιτροπής Διοίκησης Έρ¬ 
γων του Υπουργείου Εσωτερικών, Δημόσιας Διοίκη¬ 
σης και Αποκέντρωσης. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 18 παρ. 18 του Ν. 2503/1997 (ΦΕΚ 
107/α/30.5.1997) «Διοίκηση, οργάνωση, στελέχωση της 
Περιφέρειας, ρύθμιση θεμάτων για την Τοπική Αυτοδιοί¬ 
κηση και άλλες διατάξεις». 

β) Του άρθρου 40 του Ν. 849/1978 (ΦΕΚ 232/α/1978), 
όπως τροποποιήθηκε με το άρθρο 3 του Ν. 2129/1993 
«Αύξηση συντάξεων και άλλες διατάξεις». 

γ) Του άρθρου 22 παρ.3 του Ν. 2362/1995 (ΦΕΚ 
247/α/27.11.1995 «Περί Δημοσίου Λογιστικού, ελέγχου 
των δαπανών του Κράτους και άλλες διατάξεις». 

δ) Του άρθρου 27 του Ν. 2081/1992 (ΦΕΚ 154/Α/1992), 
με το οποίο προστέθηκε άρθρο 29Α' στο Ν. 1558/1985, 
όπως τελικά αντικαταστάθηκε με το άρθρο 1 του Ν. 2469/ 


1997 (ΦΕΚ 38/Α714.3.1997) «Περιορισμός και βελτίωση 
της αποτελεσματικότητας των κρατικών δαπανών και 
άλλες διατάξεις». 

ε) Του Π.Δ.373/95 (ΦΕΚ201 Α/14.9.1995). «Συγχώνευση 
των Υπουργείων Προεδρίας της Κυβέρνησης και Εσωτε¬ 
ρικών στο Υπουργείο Εσωτερικών, Δημόσιας Διοίκησης 
και Αποκέντρωσης και καθορισμός των αρμοδιοτήτων 
του». 

Δ) Του Π .Δ.400/95 (ΦΕΚ 226/Α/1.11.1995) «Σύσταση Γε¬ 
νικής Γραμματείας Δημόσιας Διοίκησης του Υπουργείου 
Εσωτερικών, Δημόσιας Διοίκησης και Αποκέντρωσης και 
καθορισμός των αρμοδιοτήτων της». 

2. Την υπ’ αρ.ΔΙΔΚ/Φ.38/4/8929/29.4.1999 απόφαση 
της Υπουργού Εσωτερικών, Δημόσιας Διοίκησης και Απο¬ 
κέντρωσης (ΦΕΚ 527/Β/3.5.1999) «Σύσταση Επιτροπής 
Διοίκησης Έργων στο Υπουργείο Εσωτερικών, Δημόσιας 
Διοίκησης και Αποκέντρωσης», όπως συμπληρώθηκε με 
τις όμοιες αποφάσεις υπ’ αρ.ΔΙΔΚ/Φ. 38/4/13249/ 
23.6.1999 (ΦΕΚ 1322/Β/25.6.1999) «Επιτροπή Παρακο¬ 
λούθησης και Παραλαβής του έργου Σύμβουλος Τεχνι¬ 
κής Υποστήριξης» και ΔΙΔΚ/Φ. 38/4/14463/21.6.2000 
(ΦΕΚ 824/Β/6.7.2000) «Συμπλήρωση της υπ’ αρ.ΔΙΔΚ/ Φ. 
38/4/8929/29.4.1999 Υπουργικής απόφασης περί συστά- 
σεως Επιτροπής Διοίκησης Έργων στο Υπουργείο Εσω¬ 
τερικών, Δημόσιας Διοίκησης και Αποκέντρωσης». 

3. Την υπ’ αριθμ.ΔΙΔΚ/Φ. 38/4/12350/23.6.1999 Υπουρ¬ 
γική απόφαση «Ορισμός μελών και γραμματείας της Επι¬ 
τροπής Διοίκησης Έργων του ΥΠ.ΕΣ.Δ.Δ.Α.», όπως τρο¬ 
ποποιήθηκε με τις υπ’ αρ.ΔΙΔΚ/Φ. 38/4/12297/31.5.2000 
και ΔΙΔΚ/Φ. 38/4/21425/28.9.2000 όμοιες αποφάσεις. 

4. Την με αριθμ. 2/80345/0004/8.11.99 Κοινή Υπουργική 
Απόφαση (ΦΕΚ 2040/Β/19.11.1999) «Μεταβίβαση εξου¬ 
σίας υπογραφής σύμφωνα με το άρθρο 7 παρ.1 του Ν. 
1943/91». 

5. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Κρατικού Προ¬ 
ϋπολογισμού ύψους 12.120.000 (δώδεκα εκατομμυρίων 
εκατόν είκοσι χιλιάδων) δρχ. για το έτος 2000 και δαπάνη 
ύψους 15.720.000 (δεκαπέντε εκατομμυρίων επτακοσίων 
είκοσι χιλιάδων) δρχ., για το έτος 2001, που θα καλυφθεί 
από τις πιστώσεις του Φ.07 -150 ΚΑΕ 0515, καθώς και με 
μεταφορά από τον ΚΑΕ 5184 (για το έτος 2000), αποφα¬ 
σίζουμε: 

1. Καθορίζουμε, κατά παρέκκλιση των διατάξεωντου Ν. 
2470/1997, αποζημίωση, κατά μήνα, για τον Πρόεδρο, τα 
μέλη, τα μέλη της Γ ραμματείας και τα μέλη της Διοικητι¬ 
κής Υποστήριξης της Επιτροπής Διοίκησης Έργων, που 
λειτουργεί στο Υπουργείο Εσωτερικών, Δημόσιας Διοίκη¬ 
σης και Αποκέντρωσης, ως ακολούθως: 

Πρόεδρος: 150.000δρχ. 

Μέλος: 100.000 δρχ. 

Μέλος Γραμ/κής Υποστήριξης: 80.000 δρχ. 

Μέλος Δ/κής Υποστήριξης: 80.000 δρχ. 

2. Η ανωτέρω αποζημίωση καταβάλλεται στους δικαι¬ 
ούχους με βεβαίωση του Προέδρου της Επιτροπής, ότι 
παρέστησαν στις συνεδριάσεις που κλήθηκαν και οι οποί¬ 
ες δεν μπορούν να είναι λιγότερες από τέσσερις (4) το μή¬ 
να. Σε περίπτωση που τα μέλη μετείχαν σε λιγότερες των 
τεσσάρων συνεδιάσεις, η αποζημίωση μειώνεται στο τέ¬ 
ταρτο. 

3. Οι συνεδριάσεις της Επιτροπής Διοίκησης Έργων 
πραγματοποιούνται εκτόςτου ωραρίου εργασίαςτων Δη¬ 
μοσίων Υπηρεσιών. 

4. Η ισχύς της απόφασης αυτής αρχίζει την 1.1.2000 για 
όλα τα μέλη - πλην αυτών που ορίστηκαν με την υπ’ 
αρ.ΔΙΔΚ/Φ. 38/4/21425/28.9. 2000 απόφαση, για τα οποία 
η ισχύς της παρούσας αρχίζει από 28.9.2000 και λήγει την 
31.12.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Δεκεμβρίου 2000 

Οι Γ ενικοί Γ ραμματείς 
Υπ. Εσωτερικών, 

Δημόσιας Διοίκησης Δημοσιονομικής Πολιτικής 
και Αποκέντρωσης Υπ. Οικονομικών 

ΠΑΝΑΓΙΩΤΗΣ ΒΑΣΙΛΕΙΟΥ ΙΩΑΝΝΗΣ ΚΟΥΣΟΥΛΑΚΟΣ 

-♦- 

Αριθ. 2/82178/0022 (6) 

Αύξηση αριθμού ημερών κίνησης εκτός έδρας - Γεωπό¬ 
νων - υπαλλήλων του Οργανισμού Βάμβακος, μηνάς 
Οκτωβρίου 2000. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Των άρθρων 23 και 29 του Ν. 1558/85 (ΦΕΚ 137/τ. 
Α726.7.85) «Κυβέρνηση και Κυβερνητικά Όργανα», κα¬ 
θώς και του άρθρου 29Ατου ίδιου νόμου που προστέθη¬ 
κε με το άρθρο 27 του Ν. 2081/92 (ΦΕΚ 154/τ. Α'/10.9.92). 

β) Του Ν.Δ. 3853/1958 (ΦΕΚ 160/τ. Α710.10.58) «Περί 
Οργανισμού Βάμβακος». 

γ) Του Π.Δ. 258/88 (ΦΕΚ 110/τ. Α71.6.88) «Οργάνωση 
των Υπηρεσιών του Οργανισμού Βάμβακος». 

δ) Του άρθρου 40 του Ν. 849/78 (ΦΕΚ 232/τ. 
Α722.12.78). 

ε) Του Ν. 2685/99 «Κάλυψη Δαπανών μετακινουμένων 
υπαλλήλων εντός και εκτός Επικράτειας και άλλες διατά¬ 
ξεις». 

2. Το αριθμ.37452/14.11.2000 έγγραφο του Οργανι¬ 
σμού Βάμβακος. 

3. Την αριθμ. 2/46232/0022/26.6.2000 απόφαση των Γε¬ 
νικών Γραμματέων του Υπουργείου Οικονομικών και Γε¬ 
ωργίας με θέμα «Έγκριση ημερών κίνησης εκτός έδρας 
των υπαλλήλων του Οργανισμού Βάμβακος έτους 2000. 

4. Το γεγονός ότι από την εκτέλεση της παρούσας προ- 
καλείται δαπάνη ύψους περίπου 250.000 δρχ. για την κά¬ 
λυψη της οποίας υπάρχει εγγεγραμμένη πίστωση στον 
προϋπολογισμό του Οργανισμού Βάμβακος 2000 στους 
Κ.Α. 0711 & 0721. 

5. Την αριθμ. 2/80345/0004/8.11.99 κοινή υπουργική 
απόφαση «Μεταβίβαση εξουσίας υπογραφής» σύμφωνα 
με το άρθρο 7 παρ.1 του Ν. 1943/91 (ΦΕΚ 2040/τ. 
Β719.11.99) και τη διόρθωση σφάλματος της απόφασης 
αυτής, η οποία δημοσιεύθηκε στο ΦΕΚ 2274/τ. 
Β731.12.99, αποφασίζουμε: 

1. Αυξάνουμε τον αριθμό ημερών κίνησης εκτός έδρας 
για το μήνα Οκτώβριο του έτους 2000, των παρακάτω 
υπαλλήλων του Οργανισμού Βάμβακος της Περιφερεια¬ 
κής υπηρεσίας, πέραν του ορίου των 120 ημερών, για την 
αντιμετώπιση των ελέγχων που απαιτούνται τόσο από τις 
σχετικές υπουργικές αποφάσεις, όσο και από τις αποφά¬ 
σεις του Προέδρου του Οργανισμού Βάμβακος, για την 
εφαρμογή του Κοινοτικού καθεστώτος Ελέγχου Βάμβα¬ 


κος και που αφορούν κυρίως εκτάκτους ελέγχους εκκοκι- 
στηρίων, ισοζύγια εκκοκιστηρίων, επιτροπές επιελέγχων 
κ.λπ. αλλά και για την αντιμετώπιση εκτάκτων αναγκών 
διοικητικής φύσεως όπως υπηρεσιακά συμβούλια, διοι¬ 
κητικά συμβούλια κ.λπ., ως ακολούθως: 
α) Σκόνδρας Χρήστος - Γεωπόνος: 
από 17.10.2000 έως και 21.10.2000 ημέρες 5 
από 25.10.2000 έως και 27.10.2000 ημέρες 3 
από 30.10.2000 έως και 31.10.2000 ημέρες 2 

Σύνολο ημέρες 10 

β) Ρηνάκος Λάμπρος - Γ εωπόνος: 

από 23.10.2000 έως και 27.10.2000 ημέρες 5 

γ) Παπανικολάου Νικόλ.-Γεωπόνος: 

27.10.2000 ημέρες 1 

από 30.10.2000 έως και 31.10.2000 ημέρες 2 

Σύνολο ημέρες 3 

δ) Κωτούλας Ευάγγελος - Γεωπόνος 

26.10.2000 ημέρες 1 

από 30.10.2000 έως και 31.10.2000 ημέρες 2 

Σύνολο ημέρες 3 

ε)Κρομμύδας Απόστολος -Γεωπόνος 
από 25.10.2000 έως και 27.10.2000 ημέρες 3 
από 30.10.2000 έως και 31.10.2000 ημέρες 2 

Σύνολο ημέρες 5 

στ) Πατσιαλής Κων/νος - Γεωπόνος 

3.10.2000 ημέρα 1 
ζ) Μαρκοβίτης Γ εώργιος - Γ εωπόνος: 

από 25.10.2000 έως και 26.10.2000 ημέρες 2 
Γενικό Σύνολο (10+5+3+3+5+1+2)= Ημέρες29 

2. Η δαπάνη που θα προκύψει από την υπέρβαση των 
ημερών και από την επέκταση των χιλιομέτρων θα ανέλθει 
στο ποσό των 250.000 δρχ. περίπου, που αναλύεται κατά 
προσέγγιση ως εξής: 

29 ημέρες X 3333 δρχ./ημέρα 96.657 δρχ. 

500 χιλιομ.Χ 35 δρχ./χιλιομ.Χ7 υπάλληλοι +122.500 δρχ. 

219.157δρχ. 

3. Η παραπάνω δαπάνη θα βαρύνει τις πιστώσεις του 
προϋπολογισμού εξόδωντου Οργανισμού Βάμβακος του 
οικονομικού έτους 2000 και τους Κ.Α.0711 και 0721. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2000 

Οι Γ ενικοί Γ ραμματείς 
Δημοσιονομικής Πολιτικής 

Υπ. Οικονομικών Υπουργείου Γεωργίας 

ΙΩΑΝΝΗΣ ΚΟΥΣΟΥΛΑΚΟΣ Λ. ΛΑΜΠΡΟΠΟΥΛΟΣ 

-♦- 

Αριθ. ΟΙΚ. 10848/ΤΠ 42 (7) 

Προσωρινή σύνδεση με τα δίκτυα κοινής ωφέλειας των 
ανεγειρομένων βρεφονηπιακών και παιδικών σταθμών 
του Δήμου Ιλίου Ν. Αττικής 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξειςτης από 28.7.78 Πράξεως Νομοθετικού 
Περιεχομένου «περί αποκαταστάσεως ζημιών εκ σεισμών 

1978 εις περιοχήν Βορ. Ελλάδος και ρυθμίσεις συναφών 
θεμάτων», όπως τροποποιήθηκε και συμπληρώθηκε με 
τους Νόμους867/79, 1048/80,1133/81 και 1190/81 καιει- 
δικότερατο άρθρο 12 αυτής. 

2. Τις ζημιές που προκλήθηκαν από το σεισμό της 7ης 
Σεπτεμβρίου 1999 στο Νομό Αττικής και ειδικότερα 
στους Κρατικούς Παιδικούς Σταθμούς του Δήμου Ιλίου. 

3. Τις διατάξεις του άρθρου 29Α του Ν. 1558/85 «Κυ¬ 
βέρνηση και Κυβερνητικά όργανα» (ΦΕΚ Α' 37) όπως αυ¬ 
τό συμπληρώθηκε με το άρθρο 27 του Ν.2081/92 (ΦΕΚΑ' 
154) και το γεγονός ότι από την απόφαση αυτή δεν προ- 
καλείται δαπάνη σε βάρος του Προγράμματος Δημοσίων 
Επενδύσεων. 

4. Την μεαριθ. 5172/ΑΖ5/18.10.99 απόφασή μας με την 
οποία καθορίζονται οι ελάχιστες υποχρεωτικές απαιτή¬ 
σεις για την σύνταξη των μελετών αποκατάστασης των 
κτιρίων που έχουν υποστεί βλάβες από το σεισμό της 
7.9.99. 

5. Την με αριθ. πρωτ. 21406/12.10.2000 Επιστολή του 
Δημάρχου Δήμου Ιλίου Ν.Αττικής Βασιλείου Κουκουβίνου 
με την οποία ζητά: την άμεση προσωρινή σύνδεση βρε¬ 
φονηπιακών και παιδικών σταθμών που κατασκευάζονται 
στο Δήμο Ιλίου από την Δημοτική Επιχείρηση Κατασκευ¬ 
ής Τεχνικών Έργων του Δήμου (ΔΕΚΤΕ) με χρηματοδό¬ 
τηση του Υπουργείου Υγείας-Πρόνοιας, του Δήμου, του 
Ο.Τ.Ε, της ΟΟΟΑ ΟΟΙ_Α , και του Ιδρύματος Λίλιαν Βου- 
δούρη. και 

- Επειδή η σύσταση και λειτουργία της Δημοτικής Επι¬ 
χείρησης Κατασκευής Τεχνικών Έργων (ΔΕΚΤΕ) είναι νο¬ 
μότυπη. 

- Επειδή ο Δήμος Ιλίου διαθέτει οργανωμένη Υπηρεσία 
που έχει τη δυνατότητα να συντάσσει τις σχετικές μελέ¬ 
τες ανακατασκευής των κτιρίων αυτών και να τις καταθέ¬ 
τει στην αρμόδια Πολεοδομία για έκδοση των σχετικών οι¬ 
κοδομικών αδειών. 


- Επειδή ο Υπουργός ΠΕ.ΧΩ.Δ.Ε. έχει την Ευθύνη και 
αρμοδιότητα να ιδρύει Τ.Α.Σ. (Τομείς Αποκατάστασης 
Σεισμοπλήκτων) τόσο σε διάφορες περιοχές όσο και για 
διαφορετικής χρήσης κτίρια (π.χ. Βιομηχανικά και διατη¬ 
ρητέα κτίρια). 

- Επειδή η έκδοση των οικοδομικών αδειών απαιτεί ση¬ 
μαντικό χρόνο και συγκέντρωση στοιχείων από διάφο¬ 
ρους οργανισμούς και Υπηρεσίες. 

-Επειδή η κάλυψη των αναγκών σε βρεφονηπιακούς και 
παιδικούς σταθμούς είναι επιτακτική και επείγουσα, απο¬ 
φασίζουμε: 

1. Εγκρίνουμε όπως, οι Κρατικοί βρεφονηπιακοί και 
Κρατικοί παιδικοί σταθμοί που κατασκευάζονται από την 
Δημοτική Επιχείρηση Κατασκευής Τεχνικών Έργων (ΔΕ¬ 
ΚΤΕ) στο Δήμο Ιλίου με χρηματοδότηση του Υπουργείου 
Υγείας - Πρόνοιας αλλά και ιδιωτών δωρητών, στα πλαί¬ 
σια αποκατάστασης των κτιρίων που κατεστράφηκαναπό 
τους σεισμούς της 7.9.99, συνδέονται προσωρινά άμεσα 
με τα δίκτυα ΔΈ.Η και Ε.Υ.Δ.Α.Π. εφόσον έχουν αποπε¬ 
ρατωθεί, προκειμένου να λειτουργήσουν το συντομότε¬ 
ρο- δυνατό για την παροχή ζωτικής σημασίας κοινωνικής 
υπηρεσίας. 

2. Η οριστική ηλεκτροδότηση και υδροδότηση αυτών θα 
γίνει σύμφωνα με τις προβλεπόμενες από το Νόμο διαδι¬ 
κασίες όταν εκδοθούν οι σχετικές οικοδομικές άδειες. 

3. Η ισχύς της παρούσας απόφασης αρχίζει από την δη¬ 
μοσίευση στην εφημερίδα της Κυβερνήσεως. 

4. Αποτις διατάξεις της απόφασης αυτής δενπροκαλεί- 
ται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Νοεμβρίου 2000 

Ο ΥΠΟΥΡΓΟΣ 

Κ. ΛΑΛΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙ.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ. 9 γ 
β-ιηειΜ: ννθβηΐ35ΐΘΓ @ 6 Ι. 91 - 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 
Σολωμού 51 

Πληροφορίες δημοσιευμάτων Α.Ε. - Ε.Π.Ε. 5225 761 - 5230 

Πληροφορίες δημοσιευμάτων λοιπών Φ.Ε.Κ. 5225 713 - 5249 

Πώληση Φ.Ε.Κ. 5239 

Φωτοαντίγραφα παλαιών Φ.Ε.Κ. 5248 

Βιβλιοθήκη παλαιών Φ.Ε.Κ. 5248 

Οδηγίες για δημοσιεύματα Α.Ε. - Ε.Π.Ε. 5248 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 


ΠΕΡΙΦΕΡΕΙΑΚΑ ΓΡΑΦΕΙΑ 
ΠΩΛΗΣΗΣ Φ.Ε.Κ. 


841 

ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 


547 

ΠΕΙΡΑΙΑΣ - Νικήτα 6-8 Τ.Κ. 185 31 


762 

141 

ΠΑΤΡΑ - Κορίνθου 327 - Τ.Κ. 262 23 


188 

ΙΩΑΝΝΙΝΑ - Διοικητήριο Τ.Κ. 450 44 


785 

ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ -Διοικητήριο Τ.Κ. 411 10 


320 

ΚΕΡΚΥΡΑ -Σαμαρά 13Τ.Κ. 491 00 

ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(0661) 


Τ.Κ. 811 00 Μυτιλήνη 

(0251) 


(031)423 956 
4135 228 
(061) 6381 100 

(0651) 87215 
(0531) 22 858 
(041)597449 
89 127/89 120 
(081) 396 223 

46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από 08.00" έως 13.00" 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

































